

**OПШTИНA ГРАЧAНИЦA**

**KOMUNA E GRAÇANICËS**

**MUNICIPALITY OF GRACANICA**

**ОБЈАШЊЕЊЕ ПРЕДЛОГА ПРАВИЛНИКА ЕТИЧКОГ КОДЕКСА ОПШТИНЕ ГРАЧАНИЦА**

1. **Главно третирано питање**

Етичким кодексом Општине Грачаница утврђене су норме понашања општинских службеника у складу са духом професионалне и моралне етике. Поред цивилних службеника, овај Кодекс обухвата и друге категорије јавних службеника, као и именована и изабрана лица.

1. **Циљеви и њихово повезивање са приоритетима Опшине**

Кодекс има за циљ развој организационе културе рада унутар институције у циљу јачања и промовисања основних етичких начела који ће се спроводити од стране општинских службеника. Овакав начин функционисања допринеће да Општина Грачаница још ефикасније и ефективније обавља радне задатке и да кроз висок квалитет услуга испуни потребе и очекивања свих њених грађана и свих оних грађана који су упићени на ову локалну самоуправу.

1. **Процена финансијског утицаја на предложене опције**

Етички кодекс Општине Грачаница нема финансијских импликација на буџет Општине Грачаница.

1. **Консултације и коментари**

Приликом израдеПредлога Етичког кодекса Општине Грачаница пошло се од Модела Етичког кодекса препорученог од Министарства администрације и локалне самоуправе. Усклађивањем тог модела са важећим законским и подзаконским актима дошло се до коначног Предлога Етичког кодекса Општине Грачаница. Предлог Кодекса ће бити објављен и на званичној веб страници Општине Грачаница, као и на Платформи за јавне консултације. На крају, одржаће се и завршни консултативни састанак, након чега ће се овај Предлог наћи у Скупштини пред одборницима.

**Напомена:**

Сва заинтересована лица своје предлоге, коментаре и сугестије могу доставити најкасније до 16.05.2022. године, до 16 часова, Јелени Илић, кадровској службеници (Mail – jelena.ilic@rks-gov.net ) или на адресу:

Јелена Илић – кадровска службеница

Општина Грачаница

Ул. Цара Лазара

10500 Грачаница